b'\n_START_ARTICLE_\nAtelidae\n_START_SECTION_\nBeskrivelse\n_START_PARAGRAPH_\nArterne i familien Atelidae er sm\xc3\xa5 til middelstore aber, der varierer i st\xc3\xb8rrelse fra 34 til 72 cm i kropsl\xc3\xa6ngde, med br\xc3\xb8leaberne som de st\xc3\xb8rste og edderkopaberne som de mindste. De har lang gribehale med et n\xc3\xa6sten n\xc3\xb8gent parti p\xc3\xa5 undersiden i den yderste del, hvilket ligner en tr\xc3\xa6depude og fungerer som f\xc3\xb8leorgan. Halen bruges ofte som et ekstra h\xc3\xa5nd, n\xc3\xa5r dyret bev\xc3\xa6ger sig gennem tr\xc3\xa6erne. P\xc3\xa5 fingre og t\xc3\xa6er findes negle. De fleste arter har overvejende brun, gr\xc3\xa5 eller sort pels med lysere partier._NEWLINE_Det er tr\xc3\xa6levende og dagaktive dyr, og de fleste arter findes kun i t\xc3\xa6t regnskov, selv om nogle arter af br\xc3\xb8leaber findes i mere t\xc3\xb8rre skove eller p\xc3\xa5 tr\xc3\xa6bevoksede savanner. De \xc3\xa6der hovedsagelig frugt og blade, selv om is\xc3\xa6r de mindre arter ogs\xc3\xa5 kan tage sm\xc3\xa5 insekter. De har tandformlen: , alts\xc3\xa5 i alt 36 t\xc3\xa6nder._NEWLINE_Hunnen f\xc3\xb8der normalt en enkelt unge efter en dr\xc3\xa6gtighedsperiode p\xc3\xa5 180 til 225 dage. Hos de fleste arter g\xc3\xa5r der et til tre \xc3\xa5r mellem hver unge f\xc3\xb8des. F\xc3\xb8dslerne er omtrent j\xc3\xa6vnt spedt ud over \xc3\xa5ret uden nogen foretrukken yngles\xc3\xa6son._NEWLINE_De er typsik polygame og lever i grupper med op til 25 medlemmer, alt afh\xc3\xa6ngig af arten. I tilf\xc3\xa6lde af mindre grupper, som det er almindeligt hos br\xc3\xb8leaber, holder en enkelt han et "harem" af hunner, men st\xc3\xb8rre grupper omfatter flere hanner, hvorimellem der findes et tydeligt dominanshierarki.'